De Hoop (Haren)

De Hoop is in nôt- en oaljemûne yn it Grinslânske plak Haren. De mûne is in rûne stiennen boppekruier mei stelling út 1839. 

 Skiednis 
Foarhinne waard altiten tocht dat de mûne yn 1843 boud waard as oaljemûne en letter as nôtmûne ynrjochte waard. Ut histoarysk ûndersyk hat lykwols bliken dien dat de mûne yn 1839 as nôtmûne boud waard en pas dêrnei as oaljemûne ynrjochte waard.

De mûne waard yn 1960 en 1975 restaurearre, mar rekke neitiid likegoed dochs wer brekfallich. Yn 2006 droech de lêste partikuliere eigner de mûne oer oan in stifting, dy't de mûne op 'e nij restaurearje liet. Yn 2010 wie de mûne wer hielendal mealree as nôtmûne.  

De wjukken fan 'e mûne hawwe selsswichting en binne útrist mei it Van Busselsysteem. 

Mei de oangrinzgjende bebouwing is ek de mûne in ryksmonumint. Yn 'e bebouwing is in spesjaalsaak foar bisten ûnderbrocht. 

 Keppeling om utens 
 Mûnedatabase (oersjoch technyske ynformaasje oer de mûne)
 Allemolens.nl (ôfbylden)
 Feriening De Hollânske Mûne

Kategory:Mole yn Grinslân
Kategory:Ryksmonumint yn Grins (gemeente)
Kategory:Bouwurk yn Grins (gemeente)
Kategory:Bouwurk út 1839
Kategory:Stellingmole
Kategory:Nôtmole
Kategory:Oaljemole